CELEX: 32019R0925
Language: lt
Date: 2019-06-03 00:00:00
Title: 2019 m. birželio 3 d. Komisijos įgyvendinimo reglamentas (ES) 2019/925 dėl tam tikrų prekių klasifikavimo Kombinuotojoje nomenklatūroje

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/13
               
            
         KOMISIJOS ĮGYVENDINIMO REGLAMENTAS (ES) 2019/925
         2019 m. birželio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 3 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Rankovės pavidalo dirbinys (vadinamoji juosmens juosta daiktams susidėti) iš megztos medžiagos, kurios sudėtis – 88 % poliesterio ir 12 % elastano. Juosmens juostos apimtis – 66 cm. Dirbinį sudaro du vienas ant kito uždėti ir iš trijų šonų susiūti vienodo dydžio stačiakampio formos megztos tekstilės medžiagos gabalai, sudarantys išverčiamą elastinę juosmens juostą daiktams susidėti.
                        Dirbinys su atšvaitais, plokščia kišene su užtrauktuku ir dviem mažomis angomis, iš kurių viena turi kaspiną su elastine juostele. Dirbinys neturi užsagų.
                        Jis skirtas nešioti ant juosmens, pavyzdžiui, sportuojant. Kišenėse ir angose telpa smulkūs daiktai, pavyzdžiui, raktai, kredito kortelės ir pan.
                        (Žr. paveikslus) (*1)
                        
                     
                     
                        6307 90 10 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 7 pastabos f punktu ir KN kodus 6307 , 6307 90  ir 6307 90 10  atitinkančiais prekių aprašymais.
                        Juosmens juostai daiktams susidėti būdingos gatavo tekstilės dirbinio charakteristikos, kaip nurodyta 6307  pozicijoje ir kaip nurodyta XI skyriaus 7 pastabos f punkte.
                        Dirbinys nėra skirtas jokiam konkrečiam daiktui laikyti. Nei jo forma, nei vidinė dalis nėra kaip nors specialiai tam pritaikytos. Jis nėra panašus į 4202  pozicijai priskiriamus daiktus (taip pat žr. Suderintos sistemos paaiškinimų 4202  pozicijos paaiškinimų pirmą bei ketvirtą pastraipas ir c išimtį). Taigi jis nepriskirtinas 4202  pozicijai.
                        Todėl dirbinys laikytinas kitu gatavu megztu dirbiniu ir jam priskirtinas KN kodas 6307 90 10 .
                     
                  
               (*1)  Paveikslai pateikiami tik dėl informacijos.